
Parlamentul  României

Camera  Deputaţilor
Comisia pentru sănătate  şi familie
             Nr. 28/143  / 12 mai 2010                                     

BIROULUI PERMANENT 

AL

CAMEREI DEPUTAŢILOR,

   Vă înaintăm raportul asupra propunerii legislative “Legea înfiinţării unităţilor medicale ambulatorii mobile” (Plx 423/2009). 

La întocmirea raportului comisia a avut în vedere avizul Consiliului Legislativ nr. 471/12.05.2009, punctul de vedere al Guvernului înregistrat la Senat nr. L277 din 17.06.2009, avizul Comisiei juridice, de disciplină şi imunităţi Plx 423/2009 din 29 septembrie 2009 şi avizul Comisiei pentru buget, finanţe şi bănci nr.478 din 06.10.2009.

În raport de obiectul şi conţinutul său, propunerea legislativă  face parte din categoria legilor ordinare în conformitate cu prevederile articolului 73 din Constituţia României, republicată.

PREŞEDINTE,

RODICA NASSAR

Parlamentul  României

Camera  Deputaţilor
Comisia pentru sănătate şi familie
              Nr. 28/ 143/ 12 mai 2010        
R A P O R T 
asupra propunerii legislative “Legea înfiinţării unităţilor medicale 
ambulatorii mobile” (Plx 423/2009)

             1. Cu adresa nr. Plx 423 din 16 septembrie  2009 Comisia pentru sănătate şi familie a fost sesizată cu dezbaterea propunerii legislative “Legea înfiinţării unităţilor medicale ambulatorii mobile” (Plx 423/2009).

La întocmirea raportului comisia a avut în vedere avizul Consiliului Legislativ nr. 471/12.05.2009, punctul de vedere al Guvernului înregistrat la Senat nr. L277 din 17.06.2009, avizul Comisiei juridice, de disciplină şi imunităţi Plx 423/2009 din 29 septembrie 2009 şi avizul Comisiei pentru buget, finanţe şi bănci nr.478 din 06.10.2009.

 2. În raport de obiectul şi conţinutul său, propunerea legislativă  face parte din categoria legilor ordinare în conformitate cu prevederile articolului 73 din Constituţia României, republicată. Prin propunerea legislativă menţionată se intenţionează înfiinţarea unităţilor medicale ambulatorii mobile, la nivel rural, prin autorităţile de sănătate publică judeţene aflate în subordinea şi coordonarea Ministerului Sănătăţii. Activitatea acestor unităţi cu dotările şi cheltuielile aferente se propune a fi finanţată de la bugetul de stat. 

3. Comisia pentru sănătate şi familie a dezbătut propunerea legislativă menţionată în şedinţa din 11 mai 2010. La şedinţa comisiei au participat 18 deputaţi din cei 18 membri ai comisiei. Raportul comisiei a fost adoptat cu 10 voturi pentru şi 2 abţineri. Din partea Ministerului Sănătăţii a participat domnul secretar de stat Cristian Anton Irimie.


4. În urma dezbaterilor, Comisia pentru sănătate şi familie propune plenului Camerei Deputaţilor respingerea propunerii legislative “Legea înfiinţării unităţilor medicale ambulatorii mobile” (Plx 423/2009). Comisia a constatat în analiza propunerii legislative că iniţiatorul nu precizează sursele de finanţare încălcându-se dispoziţiile art. 138 din Constituţia României, republicată, şi ale art. 15 din Legea privind finanţele publice nr.500/2002. S-a mai constatat că amplasarea în zonele rurale a unor unităţi medicale mobile de terapie intensivă nu este realist argumentată şi fundamentată, iar din punct de vedere financiar şi al crizei economice mondiale este de preferat valorificarea la maxim a resurselor existente.
PREŞEDINTE,

RODICA NASSAR

